# 60a Divisió (Exèrcit Popular de la República)

La 60a Divisió va ser una de les divisions de l'Exèrcit Popular de la República que es van organitzar durant la Guerra Civil espanyola sobre la base de les Brigades Mixtes. Va arribar a operar en els fronts de l'Ebre i Segre.

## Historial

En el front nord la 2a Divisió asturiana havia emprat aquesta numeració breument, en 1937.
L'abril del 1938 es va crear a Catalunya una divisió que va adoptar aquesta numeració. La unitat, composta per les brigades mixtes 84a, 95a i 224a, va quedar integrada en el XVIII Cos d'Exèrcit i desplegada al front del Segre. Els seus comandaments procedien de l'Escola Popular de Guerra, si bé mancaven de prestigi militar. Al maig la unitat va arribar a participar en l'ofensiva de Balaguer, sent sotmesa posteriorment a una reorganització.
Al començament d'agost va creuar l'Ebre per a participar en l'ofensiva republicana, quedant agregada com a reserva del XV Cos d'Exèrcit. El 7 d'agost les seves forces van rellevar a la 16a Divisió, molt desgastada després dels combats dels primers dies. Posteriorment substituirà a la 3a Divisió, en el sector de La Pobla de Massaluca. A partir d'aquest moment la 60a Divisió va passar a cobrir el sector que anava des de Vilalba dels Arcs i La Fatarella. Durant les següents setmanes va haver de fer front a nombrosos assalts franquistes contra les seves línies, sofrint unes baixes que van afectar el 60% dels seus efectius. Greument desgastada, a la fi d'agost la unitat va ser rellevada per altres forces i va travessar el riu; va passar a cobrir la zona del Baix Ebre, en substitució de la 3a Brigada Mixta.
Durant la campanya de Catalunya no va tenir un paper rellevant, i es va retirar cap a la frontera francesa.

## Comandaments
### Comandants

* major de milícies Manuel Ferrándiz Martín;

### Caps d'Estat Major

* comandant Ernesto Rafales Lamarca;

### Comissaris

* Francesco Scotti, del PSUC;

## Ordre de batalla

| Data | Cos d'Exèrcit adscrit | Brigades Mixtes integrades | Front de batalla |
| Agost de 1937 | XVII Cos d'Exèrcit | 194a, 192a i 193a | Astúries-Santander |
| Abril de 1938 | XVIII Cos d'Exèrcit | 95a, 84a i 224a | Segre |
| Agost de 1938 | XV Cos d'Exèrcit | 95a, 84a i 224a | Ebre |
| Desembre de 1938 | XVIII Cos d'Exèrcit | 95a, 84a i 224a | Segre |

## Notes

* ↑ Si bé Martínez Bande assenyala incorrectament que cobria el sector que anava des de Mequinensa fins a Vilalba dels Arcs.
* ↑ La nit del 4 al 5 de desembre de 1938 la 60a Divisió va ser enviada a guarnir el sector d'Ivars d'Urgell.

## Referències

* 1 2 Martínez Bande, 1978, p. 14.
* ↑ Mezquida, 1972, p. 90.
* 1 2 Cabrera Castillo, 2002, p. 369.
* ↑ Martínez Bande, 1978, p. 142.
* ↑ Cabrera Castillo, 2002, p. 265.
* ↑ Martínez Bande, 1978, p. 157.
* ↑ Cabrera Castillo, 2002, p. 457.
* ↑ Besolí et al., 2005, p. 149.
* ↑ Martínez Bande, 1978, p. 193.
* ↑ de Gaule, 1973, p. 256.
* ↑ Cabrera Castillo, 2002, p. 385.
* ↑ Mezquida, 1970, p. 118.
* ↑ Artís-Gener, 1975, p. 24.
* ↑ Alzines Moral, 2008, p. 487.
* ↑ Álvarez, 1989, p. 192.

## Bibliografia

* Álvarez, Santiago. Los comisarios políticos en el Ejército Popular de la República. Ediciós do Castro, 1989.
* Artís-Gener, Avel·lí. La diáspora republicana. Barcelona: Editorial Euros, 1975.
* Besolí, Andreu; Íñiguez, David. Ebro 1938. Barcelona: Inedita Editores, 2005. ISBN 84-96364-27-5.
* Cabrera Castillo, Francisco. Del Ebro a Gandesa. La batalla del Ebro, julio-noviembre 1938. Almena, 2002.
* Encinas Moral, Ángel Luis. Fuentes históricas para el estudio de la emigración española a la U.R.S.S. (1936-2007). Madrid: Exterior XXI, 2008.
* Engel, Carlos. Historia de las Brigadas Mixtas del Ejército Popular de la República. Madrid, Almena, 1999. 84-922644-7-0.
* Martínez Bande, José Manuel. La Batalla del Ebro. Madrid: San Martín, 1978.
* Mezquida, Luis María. La batalla del Ebro: Asedio de Tortosa y combates de Amposta. Del río Guadalope al Gayá, con las ocupaciones del Falset, Montblanc, Valls, Reus y Tarragona (1938-1939). Diputación Provincial de Tarragona, 1970.
* Mezquida, Luis María. La batalla del Segre. Repercusiones del Ebro en el oeste de Cataluña. Diputación Provincial de Tarragona, 1972.